b'\n_START_ARTICLE_\nPavel Nedv\xc4\x9bd\n_START_SECTION_\nKlupska karijera\n_START_PARAGRAPH_\nPavel Nedved po\xc4\x8deo je svoju profesionalnu nogometnu karijeru igraju\xc4\x87i dvije godine za tada\xc5\xa1njeg \xc4\x8de\xc5\xa1kog prvoliga\xc5\xa1a Duklu iz Praga, ubrzo odlaze\xc4\x87i u daleko uspje\xc5\xa1niji i slavniji klub, pra\xc5\xa1ku Spartu. Nakon europskog prvenstva 1996, na kojem je Nedved odigrao zapa\xc5\xbeenu ulogu, PSV i S.S. Lazio, me\xc4\x91u ostalima, uklju\xc4\x8dili su se u utrku za njegov potpis. Nedved je odabrao Lazio, klub u kojem je instantno postao miljenik navija\xc4\x8da. Sa klubom je osvojio Talijanski kup te superkup. U svojih 137 nastupa za Lazio zabio je 33 gola._NEWLINE_Njegove dobre igre u Laziu nisu pro\xc5\xa1le neprimje\xc4\x87eno, i 2001. Juventus je Laziu platio oko 30.000.000 \xe2\x82\xac za Nedvedove usluge. Talijanski div vidio je Nedveda kao nasljednika velikog Zinadinea Zidana koji je te godine pre\xc5\xa1ao u Real Madrid. Dokazao se kao vi\xc5\xa1e nego adekvatna zamjena za Francuza, postav\xc5\xa1i jedan od glavnih igra\xc4\x8da mom\xc4\x8dadi koja je osvojila scudetto sezone 2001/02, 2002/03, 2004/05, te 2005/06.U 184 nastupa za Juve zabio je 42 prvenstvena gola. 2003. pomogao je odvesti Juventus do finala Lige prvaka, koje je morao propustiti zbog prikupljenih \xc5\xbeutih kartona. Juventus je utakmicu izgubio od Milana na jedanaesterce._NEWLINE_Nedved je potvrdio da \xc4\x87e svoju karijeru zavr\xc5\xa1iti u Torinskom klubu. 2007 potpisao je novi jednogodi\xc5\xa1nji ugovor, zajedno sa suigra\xc4\x8dem Maurom Camoranesijem. Ugovor istje\xc4\x8de na kraju sezone 2007/08. Nedved je najavio otvaranje vlastite nogometne akademije u \xc4\x8ce\xc5\xa1koj nakon zavr\xc5\xa1etka karijere.\n_START_SECTION_\nReprezentativna karijera\n_START_PARAGRAPH_\nNedved je prvi put za reprezentaciju nastupio 1994, no prve va\xc5\xbenije utakmice odigrao je na Europskom prvenstvu 1996. \xc4\x8ce\xc5\xa1ka je do\xc5\xa1la do finala, gdje je izgubila od Njema\xc4\x8dke. Prvenstvo 2000. bilo je mnogo manje uspje\xc5\xa1no; reprezentacija je zastala ve\xc4\x87 u grupi, gdje su ih pretekli Nizozemci i eventualni prvaci Francuzi. 2004. Nedved je kao kapetan reprezentacije predstavljao \xc4\x8ce\xc5\xa1ku na prvenstvu u Portugalu. Nakon eksplozivnog starta, u polufinalu su ih zaustavili grci, no u borbi za tre\xc4\x87e mjesto pobijedili su Dansku te osvojili tre\xc4\x87e mjesto. Na\xc5\xbealost, Nedved se u polufinalu ozljedio te je ubrzo objavio povla\xc4\x8denje iz reprezentacije. No 2006. \xc4\x8cesima je trebala pobjeda protiv Norve\xc5\xa1ke za kvalifikaciju na Svjetsko prvenstvo. \xc4\x8ce\xc5\xa1ka javnost apelirala je na Nedveda da pomogne reprezentaciji \xc5\xa1to je on naposljetku i u\xc4\x8dinio, igraju\xc4\x87i u obje utakmice. \xc4\x8cesi su pobijedili te je Nedved upisan u popis reprezentativaca za svjetsko prvenstvo. Svjetsko prvenstvo 2006. prvo je pojavljivanje \xc4\x8ce\xc5\xa1ke reprezentacije na svijetskim prvenstvima nakon ga\xc5\xa1enja \xc4\x8cehoslova\xc4\x8dke. Na\xc5\xbealost, iako su imali dobar start protiv SAD-a (3-0), nisu uspjeli pro\xc4\x87i grupu. Ubrzo nakon prvenstva, Nedved je drugi put okon\xc4\x8dao reprezentativnu karijeru. Njegova posljednja utakmica bio je poraz 1-3 od Srbije.'